получи допълнителна статистическа информация след крайния срок по параграф 1, той я представя на НСО на държавата членка на внос възможно най-скоро и при всички случаи в срок от 30 календарни дни от края на месеца, през който е получена допълнителната статистическа информация.
 3.
 Когато статистическата информация, която вече е била обменена, се ревизира, НСО на държавата членка на износ представя ревизираната статистическа информация възможно най-скоро и при всички случаи в срок от 30 календарни дни от края на месеца, през който е получена ревизираната статистическа информация.
 4.
 НСО на държавата членка на износ представя на НСО на държавата членка на внос:
 а)
 оперативните метаданни по раздел 32, параграф 1, буква а) едновременно със статистическата информация, до която се отнасят метаданните;
 б)
 оперативните метаданни по раздел 32, параграф 1, буква б) възможно най-скоро и при всички случаи най-късно при предаването на статистическата информация за първия референтен месец на годината, до която се отнасят процесуалните метаданни;
 Когато има значими методически или други промени, оказващи въздействие върху качеството на представяната статистическа информация, обновените процесуални метаданни трябва да се предадат възможно най-скоро и при всички случаи най-късно при предаването на статистическата информация за първия референтен месец на годината, до която се отнасят процесуалните метаданни;
 в)
 метаданните за наблюдението по раздел 32, параграф 2 в срок от 35 календарни дни от края на референтния месец.
 Когато се получи допълнителна статистическа информация за определен референтен период или когато вече обменената статистическа информация се ревизира, ревизираните метаданни за наблюдението се представят в срок от 35 календарни дни от края на месеца, през който е получена допълнителната или ревизираната статистическа информация.
 Раздел 34
 Мерки за поверителност
 1.
 Статистическата информация, която НСО на държавата членка на износ представя съгласно член 11, параграф 2 от Регламент (ЕС) 2019/2152, трябва да бъде на разположение само на НСО на държавата членка, за която се отнасят данните.
 2.
 Статистическата информация, представяна съгласно член 11, параграф 2 от Регламент (ЕС) 2019/2152, може да се получава само от НСО, на които е необходима, за да разработват, изготвят и разпространяват европейска статистическа информация в кръга на съответните си правомощия.
 Раздел 35
 Мерки за сигурност
 По силата на член 10, параграф 2 от Решение (ЕС, Евратом) 2015/443 на Комисията (2), за да имат право да получават статистическа информация и метаданни съгласно член 11 от Регламент (ЕС) 2019/2152, НСО, които получават или обработват тази статистическа информация и тези метаданни в държавата членка на внос, трябва да вземат мерки, така щото информационнотехнологичните (ИТ) им системи да бъдат защитени на равнище, равносилно на гарантираното от политиката на Комисията за сигурността на комуникационните и информационните системи съгласно Решение (ЕС, Евратом) 2017/46 на Комисията (3), правилата за неговото прилагане и съответните стандарти за сигурност.
 Раздел 36
 Защита на данните
 С оглед на обработката на лични данни съгласно настоящото приложение НСО изпълняват задачите си за целите на настоящото приложение по реда на Регламент (ЕС) 2016/679 (4).
 Що се отнася до обработката на лични данни от Комисията (Евростат) съгласно настоящото приложение, тя се извършва по реда на Регламент (ЕС) No 2018/1725 (5).
 Раздел